./data/phi0914/phi00143/phi0914.phi00143.perseus-lat1.xml
Titus Livius (Livy)
Cassius nec in Gallia, quam sortitus erat, memorabile quicquam gessit et per       Illyricum ducere legiones in Macedoniam vano incepto est conatus   ingressum hoc iter consulem senatus ex Aquileiensium       legatis cognovit, qui querentes coloniam suam novam et infirmam necdum satis       munitam inter infestas nationes Histrorum et Illyriorum esse,  cum peterent, ut senatus curae haberet, quomodo ea       colonia muniretur, interrogati, vellentne eam rem C Cassio consuli mandari,  responderunt       Cassium Aquileiam indicto exercitu profectum per Illyricum in Macedoniam esse        ea res primo incredibilis visa, et pro se quisque credere Carnis forsitan aut       Histris bellum inlatum   tum Aquileienses:       nihil se ultra scire nec audere adfirmare, quam triginta dierum frumentum militi       datum et duces, qui ex Italia itinera in Macedoniam nossent, conquisitos       abductosque   enimvero senatus indignari tantum       consulem ausum, ut suam provinciam relinqueret, in alienam transiret, exercitum       novo periculoso itinere inter  exteras gentes duceret, viam tot nationibus in Italiam aperiret             decernunt frequentes, ut C Sulpicius praetor tris ex senatu nominet legatos, qui eo die proficiscantur ex       urbe et, quantum adcelerare possint, Cassium consulem, ubicumque sit,       persequantur;  nuntient, ne bellum cum ulla       gente moveat, nisi cum qua senatus gerendum censuerit   legati hi profecti: M CorneliusCethegus , M Fulvius , P MarciusRex   metus de consule atque exercitu distulit eo tempore muniendae       Aquileiae curam